Diari Oficial de la Generalitat Valenciana


Sumari del DOGV 101, del 15-04-1983 (1983/802191)

DECRET 37/1983, de 21 de mars, del Ple del Consell, pel qual es crea el Comitè d'Inversions Publiques de la Comunitat Valenciana.
---------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1983/03/21/37/dof/vci/html**

### Dades del document

Número de DOGV
:   101

Data del DOGV
:   15-04-1983

Secció del DOGV
:   DISPOSICIONS GENERALS

Número del document
:   1983/802191


Data del document
:   21-03-1983

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 37/1983, de 21 de març, del Ple del Consell, pel qual es crea el Comité d'Inversions Públiques de la Comunitat Valenciana.  
La situació econòmica actual aconsella la redacció, per part de la Generalitat, d'un Pla Urgent d?Inversions Públiques (PUIP), en què es coordinen les Inversions Públiques que s'hagen de realitzar en l'àmbit de la Comunitat Autònoma Valenciana, per part d'aquesta i per part del Govern Central, Corporacions Locals i Empreses Públiques, la qual cosa servirà d'orientació i valoració d'actuacions futures.   
D'altra banda, la regulació del Fons de Compensació Interterritorial exigeix el comú acord entre el Govern Central i l'Autonòmic pel que fa als projectes d?1nversió amb càrrec al Fons esmentat, i el Programa d?Inversion Públiques per a 1984 ha de ser decidit abans del mes d'agost pròxim.   
Atesa la mancança d'una infrastructura adient per a l'estudi tècnic i avaluació de projectes d'inversió per part de les Conselleries, a fi d'atendre les necessitats exposades, es crea el Comité d?Inversion de la Comunitat Valenciana, per tal d'aconseguir una actuació solvent de la Generalitat en el camp de les Inversions Públiques, que haurà d'enmarcar-se en un futur pròxim en les directrius del Programa Econòmic Regional que s'està elaborant,   
DECRETE  
Article l.er Es crea el Comité d?Inversion Públiques de la Comunitat Valenciana, adscrit a la Presidència de la Generalitat.   
Art. 2.on Les funcions a realitzar pel Comité d'Inversions Públiques de la Comunitat Valenciana seran:   
a) Aconseguir a través de la Presidència de la Generalitat propostes d'inversió de les administracions següents:   
- Generalitat Valenciana.   
- Administració Central i Organismes Autònoms d'aquesta.   
- Administració Local.   
- Empreses Públiques.   
b) Estimular projectes d'inversions de les Administracions anteriorment esmentades.   
c) Elaborar documents de síntesis sectorials i territorials de les propostes rebudes, per als responsables polítics.   
d) Seguiment i implantació de les Inversions aprovades que efecten l'àmbit territorial de la Comunitat Valenciana.   
e) Seleccionar projectes d'inversió (o propostes a l'Administració Central) en base als criteris del Govern de la Generalitat.   
f) Seguiment i informe de l'aplicació de la futura Llei del Fons de Compensació Interterritorial.   
g) Elaborar informe previ a l'avantprojecte de Pressupostos de la Generalitat en els capitols 6 d'Inversions Reals i 7 de Transferències de Capital.   
Art. 3.er El Comité d?Inversions Públiques es constitueix sota la presidència del Subsecretari de Programació Econòmica de la Presidència de la Generalitat, i en seran membres:   
1. Un representant de la Direcció General de Tributs i Política Financera de la Conselleria d'Hisenda, nomenat pel Conseller d'Hisenda.   
-Un representant de la Direcció General de Pressupostos de la Conselleria d'Hisenda, que actuarà com a Vice-president, nomenat pel Conseller d'Hisenda.   
-Un representat del Servei d?Inversions Públiques de la Presidència de la Generalitat, que actuarà com a Secretari del Comité, nomenat pel Subsecretari de Programació Econòmica.   
-Un representant del Servei de Programació i Coordinació de la Presidència de la Generalitat, nomenat pel Subsecretari de Programació Econòmica.   
-Un vocal per cadascuna de les Conselleries Inversores, nomenat per cada Conseller.   
2. Per a la realització de les seues funcions, la Comissió podrà ser assistida per assessors o persones de reconeguda especialització en el tema de què es tracte en cada cas.   
Art. 4.t La decisió sobre els projectes d?Inversió definitius rau en el Ple del Consell i en última instància en les Corts Valencianes per tal com, i segons recull l'article 11, apartat a), del nostre Ordenament Autonòmic, és funció de les Corts l'aprovació dels Pressupostos de la Generalitat.   
Art. 5.é El Comité d?Inversions de la Comunitat Valenciana establirà les normes de funcionament intern per tal de complir les seues funcions. En defecte d?açò s'aplicarà la Llei de Procediment Administratiu.   
Art. 6.é Els criteris de selecció dels projectes hauran de ser els que es desprenen dels objectius i prioritats que per a l'acció inversora de l'Administració assenyale el Programa Econòmic Regional.   
DISPOSICIO TRANSITORIA PRIMERA  
Mentre no es dispose del Programa Econòmic Regional, els criteris de selecció de projectes d'inversió seran:   
1. Acabament dels projectes d'execució.   
2. Que augmenten de forma directa o indirecta el nivell d'ocupació.   
3. Que estimulen el procés inversor privat a través de la generació d'economies externes i major integració dels sectors econòmics de la Comunitat Valenciana.   
4. Que menen a la minva dels equilibris territorials.   
5. Que fomenten el desenvolupament i la incorporació de tecnologia.   
6. Que no generen en el futur augments sensibles de les despeses corrents a finançar per la Hisenda Autònoma.   
7. Que no contradiguen els criteris estatals d'estalvi energètic ni l'evolució favorable de la balança de pagaments.   
Amb caràcter general i a títol complementari es tindran en compte aquelles inversions que miren d'afavorir el desenvolupament racional tant dels actuals recursos existents com de la creació de noves economies a les zones deprimides de la Comunitat Valenciana.   
També, amb caràcter general, es consideraran prioritàries les accions inversores sobre zones afectades negativament per circumstàncies extraordinàries de diversa índole.   
DISPOSICIO TRANSITORIA SEGONA  
En els supòsits que estiga vacant el càrrec de Subsecretari de Programació Econòmica de la Generalitat Valenciana, el President de la Generalitat nomenarà un President en Funcions del Comité d?Inversions Públiques de la Comunitat Valenciana.   
DISPOSICIO DEROGATORIA  
Es deroga el Decret del Consell de 10 d'agost de 1982, pel qual es creava una Comissió per a dur a terme la selecció d'àrees i projectes d?Inversió prioritària en l'àmbit de la Comunitat Valenciana, i les disposicions del mateix o d'inferior rang que s'oposen al que disposa aquest Decret.   
Cosa que fem pública perquè en prengueu coneixement.   
València, a 21 de març de 1983.   
El President de la Generalitat,  
JOAN LERMA I BLASCO


Còpia Permalink ELI